1. Yr Hyrwyddwr

## Yr hyrwyddwr yw Dŵr Cymru Cyfyngedig (Dŵr Cymru Welsh Water) o Fortran Road, Llaneirwg, Caerdydd, CF3 0LT (“DCWW”). Y Gystadleuaeth

## Y Gystadleuaeth

## Teitl y gystadleuaeth yw Ugain am Ugain: Cystadleuaeth Effeithlonrwydd Dŵr

## Nid yw'r Gystadleuaeth hon yn cael ei noddi, ei hardystio na'i gweinyddu gan Facebook, ac nid yw'n gysylltiedig â Facebook mewn unrhyw ffordd.

## Sut i Ymgeisio

## Bydd y gystadleuaeth yn rhedeg o 9am ar 13 Mai, 2021 ("y Dyddiad Agor") tan 5pm ar 13 Mai 2021 ("y Dyddiad Cau") (sef "Cyfnod y Gystadleuaeth").

## Rhaid i bob ymgais i'r gystadleuaeth ddod i law DCWW erbyn 5pm ar brynhawn 13 Mai, 2021. Caiff ceisiadau a ddaw i law ar ôl yr amser yma eu diystyru'n awtomatig.

## Nid oes angen prynu dim ac ni chodir tâl i gymryd rhan yn gystadleuaeth.

## I gymryd rhan yn y gystadleuaeth rhaid gadael sylw ar bost cystadleuaeth DCWW gan nodi awgrym am ffordd o arbed dŵr.

## Ni fydd DCWW yn derbyn:

## cyfrifoldeb dros geisiadau i'r gystadleuaeth sy'n mynd ar goll, sy'n cael eu difrodi neu sy'n dioddef oedi ar eu ffordd atom, dim ots beth yw'r achos, er enghraifft o ganlyniad i offer diffygiol, diffyg technegol, methiant systemau, lloeren, rhwydwaith, prif gyfrifiadur, caledwedd neu feddalwedd o unrhyw fath; neu

## tystiolaeth o anfon fel tystiolaeth bod cais i'r gystadleuaeth wedi dod i law.

## Trwy adael sylw ar bost y gystadleuaeth a chyflwyno'ch cais, rydych chi'n cytuno i fod yn rhwym wrth yr amodau a'r telerau hyn.

## Caiff ugain enillydd eu dewis ar hap o'r holl geisiadau cymwys sy'n dod i law. Bydd penderfyniad DCWW yn derfynol.

## Cymhwyster

## Mae'r gystadleuaeth yma'n agored i gwsmeriaid DCWW yn unig. At y dibenion hyn, ystyr "cwsmer" yw unrhyw berson dros 18 oed y mae eu cartref parhaol yn annedd domestig y mae DCWW yn ei gyflenwi â dŵr a/neu'n darparu gwasanaethau carthffosiaeth ar ei gyfer, ac eithrio cyflogeion DCWW neu ei gwmnïau daliannol neu is-gwmnïau.

## Nid yw'r gystadleuaeth yn agored i'r canlynol yn benodol:

## cwsmeriaid sy'n derbyn gwasanaethau dŵr gan DCWW mewn eiddo a ddefnyddir at unrhyw ddiben arall heblaw defnydd domestig cyffredin;

## Unrhyw un sydd o dan 18 oed

## Trwy gymryd rhan yn y gystadleuaeth, rydych chi'n cadarnhau eich bod chi'n gymwys i wneud hynny ac yn gymwys i hawlio'r wobr. Gall DCWW ofyn i chi ddarparu tystiolaeth eich bod chi'n gymwys i gymryd rhan yn y gystadleuaeth.

## Caniateir i bob person gyflwyno un cais yn unig i'r gystadleuaeth. Mae hynny'n golygu y gall pob person mewn aelwyd gymryd rhan yn y gystadleuaeth un waith, ar yr amod eu bod dros 18 oed.

## Mae DCWW yn cadw'r holl hawliau i'ch datgymhwyso os yw eich ymddygiad yn mynd yn groes i ysbryd neu fwriad y gystadleuaeth.

## Y Wobr

## Bydd yr enillydd yn derbyn pecyn effeithlonrwydd dŵr a ddarperir gan Save Water Save Money, sef un o gontractwyr partner DCWW.

## Cwmni sy'n darparu Gwasanaethau Effeithlonrwydd Dŵr ar gyfer DCWW yw Save Water Save Money. Mae yna gymal contractiol mewn grym rhwng DCWW a Save Water Save Money er mwyn sicrhau bod unrhyw ddata personol yn cael ei ddiogelu yn unol â Deddf Diogelu Data 2018 a'r Rheoliad Cyffredinol ar Ddiogelu Data.

## Ni fydd hawl gan yr enillydd i gael unrhyw arian yn gyfnewid am y wobr.

## Ni ellir negodi na throsglwyddo'r wobr.

## Cyhoeddi'r Enillwyr

## Bydd DCWW yn cysylltu â'r enillwyr yn bersonol trwy neges Facebook breifat cyn pen 28 diwrnod ar ôl dyddiad y cyhoeddiad, gan ddefnyddio manylion cysylltu'r person a wnaeth sylw ar bost y gystadleuaeth.

## Bydd penderfyniad DCWW yn derfynol ac ni fydd yn cymryd rhan mewn unrhyw ohebiaeth neu drafodaeth ar y mater.

## Er mwyn dangos y dyfarnwyd y wobr yn ddilys, yn unol â'i rwymedigaethau, bydd DCWW yn rhyddhau cyfenwau a siroedd enillwyr y gwobrau a'u cynigion arbed dŵr i unrhyw un sy'n e-bostio neu'n ysgrifennu at DCWW i ofyn am y wybodaeth yma.

## Os ydych chi'n gwrthwynebu rhyddhau eich cyfenw, sir a'ch cynnig buddugol, neu unrhyw ran ohonynt, cysylltwch â DCWW yn press@dwrcymru.com. Bydd angen i DCWW ddarparu'r wybodaeth yma i'r Awdurdod Safonau Hysbysebu o hyd os gwneir cais yn unol â’r Cod Hysbysebu heblaw trwy Ddarlledu a Marchnata Uniongyrchol a Hyrwyddo.

## Hawlio'r Wobr

## Bydd DCWW yn gwneud pob ymdrech rhesymol i gysylltu â'r enillydd. Os na ellir cysylltu â'r enillydd neu os nad yw'r enillydd ar gael cyn pen 14 diwrnod ar ôl y Dyddiad Cyhoeddi, mae DCWW yn cadw'r hawl i gynnig y wobr i'r gorau o'r gweddill a ddewisir o blith y cynigion a ddaeth i law cyn y Dyddiad Cau.

## Ar gais, bydd gofyn i'r enillwyr a goreuon y gweddill ddarparu cyfeiriad post ar gyfer DCWW er mwyn danfon eu gwobr, a hynny trwy neges breifat ar Facebook.

## Darperir cyfeiriad yr enillydd ar gyfer Save Water Save Money i'w galluogi i ddarparu a threfnu danfon y wobr. Ni fyddwn yn rhannu eich gwybodaeth ag unrhyw drydydd parti arall.

## Bydd DCWW a Save Water Save Money yn cadw eich data personol am yr amser sydd ei angen i gyflwyno'r wobr i chi yn unig.

## Nid yw DCWW yn derbyn unrhyw gyfrifoldeb os na allwch dderbyn y wobr am unrhyw reswm.

## Diogelu Data a Chyhoeddusrwydd

## Bydd DCWW yn prosesu eich gwybodaeth bersonol dim ond at ddibenion y gystadleuaeth yma ac yn unol ag Adran 6 o'r amodau a'r telerau hyn.

## Cyffredinol

## Os oes yna unrhyw reswm i gredu eich bod wedi torri'r amodau a'r telerau hyn, yn ôl ei ddisgresiwn ei hun a neb arall, mae DCWW yn cadw'r hawl i'ch hepgor rhag cymryd rhan yn y gystadleuaeth.

## Mae DCWW yn cadw'r hawl i annilysu, gohirio, canslo neu ddiwygio'r gystadleuaeth os oes angen.

## Caiff yr amodau a'r telerau hyn eu llywodraethu gan gyfraith Lloegr, ac mae pob parti'n ildio i awdurdodaeth llysoedd Cymru a Lloegr.

##